CELEX: 62022CN0111
Language: ro
Date: 2022-02-17 00:00:00
Title: Cauza C-111/22 P: Recurs introdus la 17 februarie 2022 de Helene Hamers împotriva Hotărârii Tribunalului (Camera întâi) din 21 decembrie 2021 în cauza T-159/20, Hamers/Cedefop

7.6.2022   
            
            
               RO
            
            
               Jurnalul Oficial al Uniunii Europene
            
            
               C 222/11
            
         
      Recurs introdus la 17 februarie 2022 de Helene Hamers împotriva Hotărârii Tribunalului (Camera întâi) din 21 decembrie 2021 în cauza T-159/20, Hamers/Cedefop
      (Cauza C-111/22 P)
      (2022/C 222/18)
      Limba de procedură: greaca
      
         Părțile
      
      
         Recurentă: Helene Hamers (reprezentanți: Vasileios Christianos, Alexandros Politis, Michail Rodopoulos, avocați)
      
         Cealaltă parte din procedură: Centrul European pentru Dezvoltarea Formării Profesionale (Cedefop)
      
         Concluziile recurentei
      
      
                  —
               
               
                  anularea în parte a Hotărârii Tribunalului din 21 decembrie 2021, Hamers/Cedefop, T-159/20, EU: T:2021:913;
               
            
                  —
               
               
                  în măsura în care este necesar, trimiterea cauzei spre rejudecare Tribunalului;
               
            
                  —
               
               
                  obligarea Cedefop la plata tuturor cheltuielilor de judecată.
               
            
         Motivele și principalele argumente
      
      Obiectul hotărârii atacate constă în prejudiciul suferit de recurentă ca urmare a acțiunilor și omisiunilor Cedefop înainte, în timpul și după încheierea unei proceduri penale naționale în fața autorităților judecătorești elene, referitoare la legalitatea și legitimitatea atribuirii unor contracte de achiziții publice de către Cedefop unor terți în perioada 2001-2005.
      Recurenta invocă două motive de recurs și susține că în hotărârea atacată:
      
                  —
               
               
                  
                     În primul rând, la punctele 55-61 și la punctul 83 s-a săvârșit o eroare de drept în interpretarea articolului 41 alineatul (1) din Carta drepturilor fundamentale a Uniunii Europene (denumită în continuare „carta”) întrucât, contrar celor afirmate de Tribunal la aceste puncte, pe de o parte, recurenta nu a beneficiat de o examinare imparțială din partea Cedefop și, pe de altă parte, decizia Comitetului de recurs al Cedefop nu a remediat viciul care afectează decizia din 3 iulie 2019. În același timp, pentru motivele mai sus menționate, Tribunalul a motivat în mod neadecvat punctele citate mai sus.
               
            
                  —
               
               
                  
                     În al doilea rând, la punctul 65 și la punctele 68-75 și 83 s-a săvârșit o eroare de drept în interpretarea articolului 48 alineatul (1) din cartă, care a fost consolidată de încălcarea principiului cooperării loiale în sensul articolului 4 alineatul (3) din Tratatul privind Uniunea Europeană. În același timp, pentru motivele mai sus menționate, Tribunalul a motivat în mod neadecvat punctele citate mai sus.